ທາລະນະລັດປະຊາທິປະໄຕປະຊາຊົນລາວ
ສັນຕິພາບເອກະລາດປະຊາທິປະໄຕເອກະພາບວັດທະນາຖາວອນ
ນະຄອນຫຼວງວຽງຈັນ
ຄະນະໂຄສະນາອົບຮົມ ເລກທີ :…336……./ ຄອ.ນວ
ລົງວັນທີ :......................
ມາດຕາ 2 : ພາລະບົດບາດ
ຄະນະໂຄສະນາອົບຮົມນະຄອນຫຼວງວຽງຈັນ ມີພາລະບົດບາດເປັນເສນາທິການ ແລະ ເປັນອົງການວິຊາສະເພາະໃຫ້ແກ່ຄະນະປະຈຳພັກ ແລະ ຄະນະບໍລິຫານງານພັກນະຄອນຫຼວງວຽງຈັນ ດ້ານການດຳເນີນວຽກງານໂຄສະນາອົບຮົມ ກໍ່ຄືວຽກງານການເມືອງ-ແນວຄິດ,ຊ່ວຍຄະນະພັກໃນການສ້າງແຜນການ,ໂຄງການວຽກງານການເມືອງ-ແນວຄິດ ທັງເປັນຜູ້ດຳເນີນການເຮັດຕົວຈິງ ແລະ ທັງຕິດຕາມ,ຊຸກຍູ້,ກວດກາຕີລາຄາ ແລະ ສະຫລຸບລາຍງານສະພາບ,ຮັບປກັນໃຫ້ວຽກງານໂຄສະນາອົບຮົມ ກໍ່ຄືວຽກງານການເມືອງ-ແນວຄິດ ຂອງຄະນະພັກເປັນໄປຕາມຫຼັກການລວມສູນເປັນເອກະພາບ.
ມາດຕາ 3 : ໜ້າທີ່
3.1 : ປະຕິບັດແນວທາງ ແລະ ມະຕິຂອງພັກ ກ່ຽວກັບວຽກງານການເມືອງ-ແນວຄິດ ກໍ່ຄືການຊີ້ນຳຂອງຄະນະພັກໂຄສະນາອົບຮົມສູນກາງພັກ ແລະ ຄະນະປະຈຳພັກ ນະຄອນຫຼວງວຽງຈັນ ຢ່າງເປັນເຈົ້າການ,ເຂັ້ມງວດ ແລະ ມີປະສິດທິຜົນ.
3.2 : ເຫັນເອົາມະຕິກອງປະຊຸມໃຫຍ່ຂອງອົງຄະນະພັກ ນະຄອນຫຼວງວຽງຈັນ ໃຫ້ເປັນອັນລະອຽດ,ເປັນແຜນງານ,ໂຄງການ ເພື່ອສ້າງເປັນເອກະສານເຜີຍແຜ່ໃຫ້ແກ່ເປົ້າໝາາຍຕ່າງໆ ໃນຄວາມຮັບຜິດຊອບຕົນ.
3.3 : ຂຶ້ນແຜນການ,ໂຄງການໃຫ້ລະອຽດ ໃນການບຳລຸງສ້າງຖັນແຖວພະນັກງານຜູ້ທີ່ເຮັດວຽກງານ ການເມືອງ-ແນວຄິດ,ນັກໂຄສະນາ-ປາຖະກະຖາ ໃຫ້ພຽງພໍທາງດ້ານຈຳນວນ ແລະຄຸນນະພາບ ເພື່ອຕອບສະໜອງຄວາມຕ້ອງການຂອງວຽກງານໃນໄລຍະໃໝ່.
3.4 : ນຳເອົາເອກະສານແນວທາງນະໂຍບາຍຂອງພັກ,ແຜນພັດທະນາເສດຖະກິດ-ສັງຄົມຂອງນະຄອນຫຼວງ,ລະບຽບກົດໝາຍຂອງລັດ,ເອກະສານໂຄສະນາ-ປະຖະກະຖາໃນໂອກາດວັນສຳຄັນຂອງຊາດ,ຂອງພັກ,ຂອງການນຳຂັ້ນສູງ,ສະພາບທີ່ພົ້ນເດັ່ນຢູ່ພາຍໃນ ແລະ ຕ່າງປະເທດ ເພື່ອໂຄສະນາ-ປາຖະກະຖາໃຫ້ພະນັກງານ,ສະມາຊິກພັກ,ທະຫານ, ຕຳຫຼວດ ແລະ ພໍ່ຄ້າຊາວຂາຍ ຕະຫຼອດຮອດພໍ່ແມ່ປະຊາຊົນບັນດາເຜົ່າໃນນະຄອນຫຼວງ.
3.5 : ຈັດຝຶກອົບຮົມໃຫ້ພະນັກງານ,ສະມາຊິກພັກ,ຄະນະພັກຮາກຖານ ແລະ ພະນັກງານຂັນຮາກຖານ ຕາມເນື້ອໃນເອກະສານອົບຮົມສະມາຊິກພັກ,ເປົ້າໝາຍຂະຫຍາຍເຂົ້າພັກ,ເອກະສານອົບຮົມພະນັກງານຂັ້ນຮາກຖານ ແລະ ເອກະສານອື່ນໆ ໃຫ້ແຕ່ລະເປົ້າໝາຍຢ່າງທົ່ວເຖິງ.
3.6 : ກຳແໜ້ນສະພາບແນວຄິດ,ຫາງສຽງສັງຄົມ,ຖ້ອຍທຳນອງຂອງສັດຕູ ແລະ ກຸ່ມຄົນບໍ່ດີ ເພື່ອສ່ອງແສງລາຍງານໃຫ້ຂັ້ນເທິງເປັນປົກກະຕິ ແລະ ສະເໜີໃຫ້ມີວິທີການ,ມາດຕະການແກ້ໄຂຢ່າງທັນການ.
3.7 : ປະສານສົມທົບກັບຄະນະພັກເມືອງ ແລະ ຄະນະໂຄສະນາອົບຮົມເມືອງ ເພື່ອສຶກສາອົບຮົມການເມືອງ-ແນວຄິດ,ຈັດຕັ້ງບຳລຸງ ແນະນຳດ້ານວິຊາການ,ສະໜອງເອກະສານທີ່ຈຳເປັນໃຫ້ຄະນະໂຄສະນາອົບຮົມເມືອງ ແລະ ພະແນກການ,ອົງການຕ່າງໆອ້ອມຂ້າງນະຄອນຫຼວງວຽງຈັນ.
3.8 : ອອກວາລະສານຂອງອົງການປົກຄອງນະຄອນຫຼວງວຽງຈັນ ເປັນລາຍໄຕມາດ/ເດືອນ ເພື່ອເຮັດໜ້າທີ່ສຶກສາອົບຮົມທາງກ້ວາງ ແລະ ເພີ່ມຄວາມຮັບຮູ້ທາງດ້ານການເມືອງ-ແນວຄິດ ໃຫ້ແກ່ສະມາຊິກພັກ-ພະນັກງານ ແລະ ທຸກຊັ້ນຄົນໃນນະຄອນຫຼວງວຽງຈັນ ແຕ່ລະໄລຍະ.
ມາດຕາ 4 : ຂອບເຂດສິດ
4.1 : ພົວພັນປະສານສົມທົບ,ຕິດຕາມ,ກວດກາ,ຊຸກຍູ້ ແລະ ປະກອບຄຳເຫັນກ່ຽວກັບແຜນການ,ໂຄງການ ແລະ ການປັບປຸງ,ຊັບຊ້ອນບຸກຄະລາກອນຂອງຄະນະໂຄສະນາອົບຮົມນະຄອນຫຼວງ,ເມືອງໃນຂອບເຂດຄວາມຮັບຜິດຊອບຂອງຕົນ.
4.2 : ເຂົ້າຮ່ວມກອງປະຊຸມຕ່າງໆ ແລະ ປະກອບຄຳເຫັນທີ່ພົວພັນເຖິງວຽກງານການເມືອງ-ແນວຄິດ ທີ່ຂັ້ນເທິງ,ພະແນກການ,ອົງການທຽບເທົ່າ ແລະ ເມືອງອ້ອມຂ້າງນະຄອນຫຼວງວຽງຈັນຈັດຂຶ້ນ.
4.3 : ອອກຄຳແນະນຳ ແລະ ແຈ້ງການຕ່າງໆ ເຖິງຄະນະໜ່ວຍພັກເອກະລາດ,ຄະນະພັກຮາກຖານປະຈຳພະແນກການ ອົງການທຽບເທົ່າ ແລະ ເມືອງໃນຂອບເຂດນະຄອນຫຼວງກ່ຽວກັບການຈັດຕັ້ງປະຕິບັດວຽກງານໂຄສະນາອົບຮົມ ກໍ່ຄືວຽກງານການເມືອງ-ແນວຄິດ.
4.4 : ຮຽກໂຮມປະຊຸມພະນັກງານໂຄສະນາອົບຮົມ ຫຼື ຜູ້ຮັບຜິດຊອບວຽກງານກນເມືອງ-ແນວຄິດ ປະຈຳຢູ່ບັນດາພະແນກການ,ອົງການທຽບເທົ່າ ແລະ ເມືອງອ້ອມຂ້າງນະຄອນຫຼວງວຽງຈັນ ເພື່ອປຶກສາຫາລື, ຄົ້ນຫາ ຫຼື ເຜີຍແຜ່ແນະນຳກ່ຽວກັບທິດທາງ,ວິທີການ ແລະ ມາດຕະການດຳເນີນວຽກງານໂຄສະນາອົບຮົມ.
4.5 : ຕົກລົງບັນຫາພາຍໃນຄະນະໂຄສະນາວຽກງານອົບຮົມນະຄອນຫຼວງ ເປັນຕົ້ນ ແມ່ນວຽກງານໂຄສະນາອົບຮົມ,ການປັບປຸງກົງຈັກການຈັດຕັ້ງ,ການປະຕິບັດນະໂຍບາຍ,ການກໍໍໍໍ່ສ້າງ,ການບຳລຸງຍົກລະດັບຄວາມຮູ້,ຄວາມສາມາດຕ່າງໆຂອງພະນັກງານ-ລັດຖະກອນ ໃນຂອບເຂດຄວາມຮັບຜິດຊອບຂອງຕົ້ນ.
4.6 : ຈັດຕັ້ງປະຕິບັດງົບປະມານຂອງຕົນໃຫ້ຖືກຕ້ອງຕາມລະບຽບຫຼັກການ ແລະ ການນຳໃຊ້ພາຫະນະ,ວັດຖຸອຸປະກອນຕ່າງໆ ທີ່ພັກ-ລັດມອບໝາຍໃຫ້ເປັນສິດທິຜົນ.
III. ແຜນຍຸດທະສາດ 10 ປີ (2016-2025)
- ນຳພາສຶກສາອົບຮົມການເມືອງ-ແນວຄິດໃຫ້ສະມາຊິກພັກ,ພະນັກງານ-ລັດຖະກອນ ແລະ ປະຊາຊົນລາວນະຄອນຫຼວງໃຫ້ທົ່ວເຖິງທຸກເປົ້າໝາຍ ໂດຍສະເພາະ ເຂດຊົນນະບົດ-ຊານເມືອງ ແລະ ຫາງໄກສອກຫຼີກ ສາມາດຮັບຮູ້ເຂົ້າໃຈກ່ຽວກັບແນວທາງນະໂຍບາຍຂອງພັກ,ລະບຽບກົດໝາຍຂອງລັດຢ່າງເລິກເຊິ່ງ-ເຖິງຖອງ ກ້າວໄປສູ່ການຈັດຕັ້ງປະຕິບັດທີ່ຖືກຕ້ອງ ແລະ ເປັນເອກະພາບໃນທົ່ວສັງຄົມ,ຮັບປະກັນໃຫ້ວຽກງານການເມືອງຊຶມເລິກໃນຂົງເຂດການສຶກສາ ແຕ່ລະບົບອານຸບານຂຶ້ນໄປ, ປູກຈິດສຳນຶກຄວາມຮັກຊາດ ຄົນລາວ ຊາດລາວໃຫ້ແກ່ອະນຸຊົນ-ເຍົາວະຊົນລຸ້ນສືບທອດ ໃຫ້ມີຄວາມຮັບຮູ້-ເຂົ້າໃຈ ແລະ ສົນໃຈບັນຫາການເມືອງ ເຊື່ອມໂຍ່ງກັບສາກົນ ກາຍເປັນນັກໂຄສະນາ-ປາຖະກະຖາມະຫາຊົນ ຕິດຕາມ : ຄົ້ນຄ້ວາເກັ່ງ ຂຽນເກັ່ງ,ເວົ້າເກັ່ງ.
- ເຮັດໃຫ້ວຽກງານໂຄສະນາ-ປາຖະກະຖາດ້ວຍປາກ ສອດຫ້ອຍຕິດພັນກັບຮາກຖານການເມືອງ ແລະ ບ້ານຢ່າງເປັນລະບົບ-ຄົບຊຸດ,ສ້າງຈຳນວນເລົ່າມູນເຊື້ອປະຫັວດສາດຂອງຊາດ-ຂອງພັກ,ເປີດຊຸດສຶກສາອົບຮົມຍົກລະດັບການເມືອງ-ແນວຄິດ ແລະ ທິດສະດີ,ວຽກງານໂຄສະນາອົບຮົມ,ສ້າງນັກປາຖະກະຖາຂັ້ນຮາກຖານ ແລະ ອອກວາລະສານນະຄອນຫຼວງສູ່ສັງຄົມໃຫ້ເປັນປົກກະຕິ ແລະ ຕໍ່ເນື່ອງ,ເພື່ອສຶກສາອົບຮົມແນວຄິດຂອງພະນັກງານ,ສະມາຊິກພັກ ແລະ ປະຊາຊົນທົ່ວນະຄອນຫຼວງ ມີນໍ້າໃຈຮັກຊາດຢ່າງເລິກເຊິ່ງ,ເຊີດຊູຈິດໃຈຮັກລະບອບປະຊາທິປະໄຕປະຊາຊົນ,ຢຶດໝັ້ນຈຸດໝາຍສັງຄົມນິຍົມ,ມີແນວຄິດຄຸນສົມບັດ ແລະ ໂລກະທັດທີ່ກ້າວໜ້າ,ປະຕິບັດຜົນການຈັດຕັ້ງຜັນຂະຫຍາຍບາດກ້າວບຸກທະລຸໃຫ້ເຂົ້າສູ່ລວງເລິກ ໃຫ້ມີຄວາມສະຫງົບອຸ່ນອ່ຽນ,ມີຄວາມສາມັກຄີປອງດອງເປັນປຶກແຜນໜາແໜ້ນ,ມີຄວາມເປັນເອກະພາບຕໍ່ແນວທາງນະໂຍບາຍ ແລະ ການນຳພາຂອງພັກ,ມີສະຕິເຄົາລົບການຈັດຕັ້ງ,ປະຕິບັດກົດລະບຽບພັກ-ລັດ,ກົດໝາຍບ້ານເມືອງຢ່າງເຂັ້ມງວດ.
- ສ້າງໃຫ້ໄດ້ບ້ານຕົວແບບດ້ານວຽກງານໂຄສະນາອົບຮົມໃຫ້ໄດ້ຢ່າງນ້ອຍ 80% ຂອງຈຳນວນບ້ານທັງໝົດໃນທົ່ວນະຄອນຫຼວງວຽງຈັນ.
VI. ທິດທາງ,ຄາດໝາຍສູ້ຊົນ ໃນ 5 ປີຕໍ່ໜ້າ (2016-2020)
- ທິດທາງລວມ :
- ເພີ່ມທະວີນຳພາສຶກສາອົບຮົມການເມືອງ-ແນວຄິດໃຫ້ພະນັກງານ,ສະມາຊິກພັກ ແລະ ປະຊາຊົນທົ່ວນະຄອນຫຼວງວຽງຈັນໃຫ້ເຊື່ອມຊຶມກຳແໜ້ນແນວທາງປ່ຽນແປງໃໝ່ຢ່າງຮອບດ້ານຂອງພັກ ເນື້ອໃນຈິດໃຈມະຕິກອງປະຊຸມໃຫຍ່ ຄັ້ງທີ VI ຂອງອົງຄະນະພັກນະຄອນຫຼວງວຽງຈັນ, ມະຕິກອງປະຊຸມໃຫຍ່ ຄັ້ງທີ X ຂອງພັກຢ່າງເລິກເຊິ່ງ,ປະຕິບັດບາດກ້າວບຸກທະລຸທັງ 4 ດ້ານ ໃຫ້ປະກົດຜົນເປັນຈິງ,ເສີມຂະຫຍາຍສິດເປັນເຈົ້າຂອງປະຊາຊົນ,ມີຄວາມສາມັກຄີປອງດອງເປັກແຜນ,ເພີ່ມທະວີຄວາມເຊຶ່ອໝັ້ນຕໍ່ການນຳພາຂອງພັກ ແລະ ອານາຄົດຂອງປະເທດຊາດ,ເຊີດຊູນໍ້າໃຈຮັກຊາດ ຮັກລະບອບປະຊາທິປະໄຕປະຊາ,ຕັ້ງໜ້າປະຕິບັດແຜນພັດທະນາເສດຖະກິດ-ສັງຄົມ ຄັ້ງທີ VIII ຂອງລັດ ຕາມທິດຫັນເປັນອຸດສາຫະກຳ ແລະ ທັນສະໄໝ ກ້າວສູ່ການເຊື່ອມໂຍງກັບສາກົນຢ່າງບໍ່ຢຸດຢັ້ງ.
- ຫັນທິດຂອງວຽກງານໂຄສະນາອົບຮົມກ້າວສູ່ຍຸກສະໄໝເຕັກໂນໂລຊີຂ່າວສານ ເນັ້ນໜັກເນື້ອໃນສັ້ນກະທັດຮັດ-ຈຳກັດດ້ານເວລາ ອີງໃສ່ຂໍ້ມູນຕົວຈິງປະສານສົມທົບຢ່າງກົມກຽວຜ່ານຮູບພາບປະຈັກຕາດ້ວຍເຄື່ອງມືທັນສະໄໝໃນການໂຄສະນາດ້ວຍປາກ ຮັບປະກັນໃຫ້ວຽກງານແນວຄິດມີການເຄື່ອນໄຫວຢ່າງແຂງແຮງ ແລະ ທົ່ວເຖິງທຸກເປົ້່າໝາຍ,ຕີຖອຍສະພາບແນວຄິດ,ປະກົດການຫຍໍ້ທໍ້,ຖ້ອຍທຳນອງບິດເບືອນໃສ່ຮ້າຍປ້າຍສີຂອງກຳລັງປໍລະປັກຕໍ່ການນຳພາຂອງພັກ,ຕໍ່ການພັດທະນາຂອງນະຄອນຫຼວງວຽງຈັນໃຫ້ທັນສະພາບການ.
- ຈັດຕັ້ງຜັນຂະຫຍາຍເນື້ອໃນຈິດໃຈຂອງມະຕິກອງປະຊຸມໃຫຍ່ ຄັ້ງທີ VI ຂອງອົງຄະນະພັກນະຄອນຫຼວງວຽງຈັນ,ມະຕິກອງປະຊຸມໃຫຍ່ ຄັ້ງທີ X ຂອງພັກ ຫັນເປັນໂຄງການອັນລະອຽດຂອງຕົນ ສອດຫ້ອຍຕິດພັນກັບເນື້ອໃນຂໍ້ແຂ່ງຂັນຂອງຄະນະໂຄສະນາອົບຮົມທີ່ວ່າ: ຄົ້ນຄວ້າເກັ່ງ ຂຽນເກັ່ງ ເວົ້າເກັ່ງ ໃຫ້ປະກົດຜົນເປັນຈິງ ແລະ ຜັນຂະຫຍາຍກວ້າງອອກ ກາຍເປັນການກະທຳ ແລະ ຄວາມຮັບຜິດຊອບປົກກະຕິຂອງທຸກຄົນໃນສັງຄົມກ່ຽວກັບວຽກງານການເມືອງ-ແນວຄິດ.
- ຄາດໝາຍສູ້ຊົນລວມ
- ສູ້ຊົນນຳເອົາມະຕິກອງປະຊຸມໃຫຍ່ ຄັ້ງທີ VI ຂອງອົງຄະນະພັກນະຄອນຫຼວງວຽງຈັນ,ມະຕິກອງປະຊຸມໃຫຍ່ ຄັ້ງທີ X ຂອງພັກ ແລະ ແຜນພັດທະນາເສດຖະກິດ-ສັງຄົມ 5 ປີ ຄັ້ງທີ VIII ຂອງລັດ ລົງສູ່ຮາກຖານຢ່າງທົ່ວເຖິງ ເຮັດໃຫ້ສະມາຊິກພັກ, ພະນັກຫຼັກແຫຼ່ງ ແລະ ປະຊາຊົນທົ່ວນະຄອນຫຼວງວຽງຈັນໄດ້ຮັບຮູ້ເຊື່ອມຊຶມ,ກຳແໜ້ນ ແລະ ສາມາດນຳໄປຈັດຕັ້ງປະຕິບັດໃນຕົວຈິງຢ່າງມີປະສິດທິຜົນ.
- ສູ້ຊົນຈັດຕັ້ງປາຖະກະຖາໂຄສະນາເລົ່ມູນເຊື້ອປະຫັວດສາດຂອງຊາດ-ຂອງພັກ,ເປີດຊຸດສຶກສາອົບຮົມຍົກລະດັບການເມືອງ-ແນວຄິດ ແລະ ທິດສະດີ,ວຽກງານໂຕສະນາອົບຮົມ,ສ້າງນັກປາຖະກະຖາຂັ້ນຮາກຖານ ແລະ ອອກວາລະສານນະຄອນຫຼວງສູ່ສັງຄົມໃຫ້ເປັນປົກກະຕິ ແລະ ຕໍ່ເນືອງ ເພື່ອສຶກສາອົບຮົມແນວຄິດຂອງພະນັກງານ,ສະມາຊິກພັດ ແລະ ປະຊາຊົນທົ່ວນະຄອນຫຼວງ ໃຫ້ມີຄວາມສະຫງົບອຸ່ນອ່ຽນ,ມີຄວາມສາມັກຄີເປັນເອກະພາບຕໍ່ແນວທາງນະໂຍບາຍ ແລະ ການນຳພາຂອງພັກ,ມີສະຕິເຄົາລົບການຈັດຕັ້ງ ປະຕິບັດກົດລະບຽບພັກ,ກົດໝາຍຂອງລັດ,ຍົກສູງຄວາມເປັນແບບຢ່າງນຳໜ້າມະຫາຊົນຮອບດ້ານ,ເປັນເຈົ້າການຕອບຕ້ານ ແກ້ໄຂປະກົດການຫຍໍ້ທໍ້ຕ່າງໆໃນສັງຄົມ, ມີຄວາມຮັບຜິດຊອບ ແລະ ຕັດສິນໃຈສູງຕໍ່ໜ້າທີ່ການເມືອງຂອງຕົນທີ່ພັກ-ລັດມອບໝາຍ.
- ສູ້ຊົນສ້າງໃຫ້ໄດ້ບ້ານຕົວແບບດ້ານວຽກງານໂຄສະນາອົບຮົມໃນຂອບເຂດທົ່ວນະຄອນຫຼວງວຽງຈັນໃຫ້ໄດ້ປີລະ 1-2 ບ້ານຂອງ 9 ຕົວເມືອງ,ຮັບປະກັນສ້າງກຳລັງພະນັກງານແນວຄິດລຸ້ນສືບທອດ ຕາມທິດຂໍ້ແຂ່ງຂັນ ຮັກຊາດ ແລະ ພັດທະນາ ທີ່ວ່າ: ຄົ້ນຄ້ວາເກັ່ງ ຂຽນເກັ່ງ ເວົ້າເກັ່ງ ໃຫ້ເປັນຕາໜ່າງທີ່ແໜ້ນໜາທາງດ້ານຄຸນນະພາບ ແລະ ຂະຫຍາຍດ້ານຈຳນວນເພື່ອນຮ່ວມງານແນວຄິດໃນທົ່ວສັງຄົມ.